AIŠKINAMASIS RAŠTAS

Dėl uždarosios akcinės bendrovės „Molėtų vanduo“ ir uždarosios akcinės bendrovės Molėtų autobusų parko valdybų narių atšaukimo ir valdybų narių rinkimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2018 m. gruodžio 4 d. gavo UAB Molėtų autobusų parko valdybos nario Raimundo Gražio prašymą atšaukti jį iš Bendrovės valdybos, nepasibaigus kadencijai ir 2018 m. gruodžio 5 d. gavo UAB „Molėtų vanduo“ valdybos nario Vyčio Štelbio prašymą atšaukti jį iš Bendrovės valdybos, nepasibaigus kadencijai. Molėtų rajono savivaldybės administracijos direktorius 2018 m. gruodžio 11 d. raštu Nr. B88-64 „Dėl valdybos nario pasiūlymo į UAB „Molėtų vanduo“ valdybą“ siūlo uždarosios akcinės bendrovės „Molėtų vanduo“ valdybos nariu išrinkti Gintautą Žiuką, Molėtų rajono savivaldybės administracijos Statybos ir žemės ūkio skyriaus vyriausiąjį specialistą, vietoj valdybos nario Vyčio Štelbio, atšaukiamo kadencijai nesibaigus, ir uždarosios akcinės bendrovės Molėtų autobusų parko valdybos nariu išrinkti Arvydą Jurkšaitį, Molėtų rajono savivaldybės administracijos Kultūros ir švietimo skyriaus vyriausiąjį specialistą, vietoj valdybos nario Raimundo Gražio, atšaukiamo kadencijai nesibaigus. UAB „Molėtų vanduo“ valdybos kadencija baigiasi 2019 m. vasario 23 d., UAB Molėtų autobusų parko valdybos kadencija baigiasi 2020 m. lapkričio 24 d.

Parengto sprendimo projekto tikslas – atšaukti UAB „Molėtų vanduo“ valdybos narį Vytį Štelbį, nepasibaigus kadencijai, ir išrinkti valdybos nariu iki veikiančios valdybos kadencijos pabaigos Gintautą Žiuką, Molėtų rajono savivaldybės administracijos Statybos ir žemės ūkio skyriaus vyriausiąjį specialistą; atšaukti UAB Molėtų autobusų parko valdybos narį Raimundą Gražį, nepasibaigus kadencijai, ir išrinkti valdybos nariu iki veikiančios valdybos kadencijos pabaigos Arvydą Jurkšaitį, Molėtų rajono savivaldybės administracijos Kultūros ir švietimo skyriaus vyriausiąjį specialistą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos akcinių bendrovių įstatymo 20 straipsnio 1 dalies 3, 4 punktai, 33 straipsnio 3 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

UAB „Molėtų vanduo“ ir UAB Molėtų autobusų parko direktoriai.